**MODELS DE CONDICIONS ESPECIALS D’EXECUCIÓ**

De conformitat amb l’article 202 de la Llei 9/2017, de 8 de novembre, de Contractes del Sector Públic, ,serà obligatori l’establiment en el plec de clàusules administratives particulars de al menys una de las condicions especials d’execució de entre les que enumerem a continuació, que hauran d’estar vinculades a l’objecte del contracte.

Així mateix, en els plecs corresponents a contractes l’execució dels quals impliqui la cessió de dades per la UPC al contractista serà obligatori l’establiment d’una condició especial d’execució que faci referència a l’obligació del contractista de sotmetre’s a la normativa nacional i de la Unió Europea en matèria de protecció de dades, advertint-se a més al contractista de que aquesta obligació té el caràcter d’obligació contractual essencial de conformitat amb el disposat en la lletra f) de l’apartat 1 de l’article 211.

Els plecs podran establir penalitats, conforme al previst a l’apartat 1 de l’article 192, per al cas d’incompliment d’aquestes condicions o bé atribuir-los el caràcter d’obligacions contractuals essencials, i en aquest el seu incompliment serà causa de resolució del contracte.

Totes les condicions especials d’execució que formin part del contracte seran exigides igualment a tots els subcontractistes que participen de l’execució del mateix.

**EXEMPLES DE CLÀUSULES**

Cal triar en la fitxa d’inici d’expedient al menys una d’elles i marcar si es considera obligació contractual essencial o no.

Clàusula ètica Ja incorporada als plecs

Clàusules d’estabilitat i qualitat laboral

Exemples:

«L’adjudicatari assumirà, com a condició especial d’execució, l’obligació d’aplicar a la plantilla que executi el contracte les condicions de treball establertes per l’últim conveni col·lectiu sectorial vigent en què s’enquadri i desenvolupi la prestació contractual, sens perjudici de les millores que pugui establir.»

(En el cas de no existir un conveni aplicable al sector, l’òrgan de contractació podrà fixar en el plec unes condicions laborals mínimes aplicables.)

«Que durant l’execució del contracte l’empresa adjudicatària estableixi mesures que afavoreixin la conciliació de la vida laboral amb la vida familiar de les persones que intervenen en l’execució del contracte, que poden ser: adequació d’horaris a horaris de les escoles, teletreball, suport econòmic per a sufragar despeses d’escoles infantils o centres d’atenció a persones dependents, etc.»

«... és condició d’execució que l’empresa adjudicatària organitzi formació professional en el lloc de treball que millori l’ocupació i l’adaptabilitat de les persones adscrites a l’execució del contracte i les seves capacitats i qualificació.»

«La plantilla de personal de l’empresa adjudicatària que executarà el contracte no pot tenir un percentatge superior al xxx% de treballadors/es amb contracte de caràcter temporal.»

«L’empresa adjudicatària està obligada a afavorir l’estabilitat d’ocupació, la igualtat d’oportunitats entre homes i dones i la integració social dels col·lectius més desfavorits, i ha de disposar de mitjans propis per al desenvolupament de la prestació objecte del contracte.»

«És condició especial d’execució que, durant l’execució del contracte, l’empresa adjudicatària compleixi i acrediti, per a les noves contractacions, que almenys un xxx% d’aquestes són indefinides.»

«Es condició especial d’execució mantenir la plantilla de treballadors i treballadores mínima adscrita a l’execució del contracte i descrita als plecs, sense que procedeixi suspendre o extingir els contractes de treball de la plantilla, excepte les suspensions o extincions conseqüència de la voluntat de la persona treballadora o d’acomiadaments disciplinaris.»

Estabilitat laboral:

“Durant l'execució del contracte l'empresa adjudicatària haurà de complir i acreditar que un percentatge de la plantilla adscrita al contracte és indefinida. En el cas d'empreses l'activitat de les quals sigui la de ser contractades o subcontractades habitualment per a la realització de treballs en obres del sector de la construcció, hauran de disposar d'un nombre de treballadors amb contractes indefinits no inferior al X% .

Clàusules per la igualtat de gènere

Exemples:

«... és condició especial d’execució el compromís de l’empresa adjudicatària, en els supòsits de noves contractacions que es produeixin en l’execució del contracte, de contractar un percentatge xxx de dones o un nombre xxx de dones.»

«L’empresa contractista, en l’elaboració i presentació de l’objecte del contracte, ha d’incorporar la perspectiva de gènere i evitar els elements de discriminació sexista en l’ús del llenguatge i de la imatge.»

Altres exemples:

“L'adjudicatari presentarà un pla d'igualtat per a la plantilla que executarà el contracte.”

“Tota empresa adjudicatària que disposi d'una representació de dones en plantilla desequilibrada haurà de realitzar durant l'execució del contracte, almenys, una nova contractació d’una dona o transformar almenys una contractació temporal d’una dona en contractació indefinida. S'entendrà per plantilla desequilibrada aquella que disposi d'una representació o presència de dones inferior al 40 per cent del total d'aquesta.”

“El contractista està obligat a que com a mínim el X %, de les persones ocupades en l'execució de la prestació objecte del contracte siguin dones.”

Clàusules d’inserció laboral

Exemples:

«... en el cas de ser necessàries noves contractacions per a executar el contracte, l’empresa adjudicatària contractarà a un xxx% de la plantilla o a un nombre xxxx de persones amb discapacitat.»

«... és condició especial d’execució que l’empresa adjudicatària, en els supòsits de noves contractacions que es produeixin durant l’execució del contracte, es comprometi a incorporar almenys un xxx% de persones a l’atur, prioritzant les que pertanyen a col·lectius desafavorits amb dificultats a l’accés al món laboral o amb risc d’exclusió social.»

«En cas de subcontractació, l’empresa o empreses adjudicatàries han de subcontractar la prestació accessòria “x” amb:

– centres especials de treball o empreses d’inserció sociolaboral, inscrits en els corresponents registres del departament competent en la matèria, i/o amb entitats sense ànim de lucre que treballin per la integració de persones amb risc d’exclusió social.

– persones en situació d’exclusió social o en greu risc d’arribar-hi, que estiguin desocupades i tinguin dificultats importants per a integrar-se en el mercat de treball ordinari i que estiguin incloses en algun dels col·lectius següents: xxx.

– empreses que tinguin contractades persones en situació d’exclusió social o en greu risc d’arribar-hi, persones que en el moment de contractar-les fossin aturats de llarga durada, que tinguin dificultats importants per a integrar-se en el mercat de treball ordinari i que estiguin incloses en algun dels col·lectius següents: xxx.»

Clàusules per una compra ètica (comerç just).

Exemples:

«El 50% de la totalitat dels productes següents: cafè, te, infusions, cacau, sucre, arròs, mel, sucs, fruita fresca, espècies, vi, cotó, flors, fruits secs, productes tèxtils, o d’altres, provindrà del comerç just. »

«El 50% del pressupost d’adquisició d’aquests productes provindrà del comerç just.»

«L’empresa contractista vetllarà perquè en l’execució del contracte tots els productes que s’utilitzin provinguin d’empreses que compleixen amb les normes internacionals aprovades per l’Organització Internacional del Treball, les quals tenen per objecte promoure drets laborals, fomentar l’oportunitat de treball decent i millorar la protecció social.»

Acreditació:

La utilització de productes de comerç just s'haurà d'acreditar a través de la marca WFTO (World Fair Trade Organization) que avala entitats; per mitjà de la garantia del segell FLO (Flair Labelling

Organization/Organització del Segell de Comerç Just), que certifica productes, o a través de qualsevol certificat equivalent.”

Clàusules de transparència fiscal

«Els contractistes i els subcontractistes, incloses les filials o empreses vinculades que executin el contracte, es comprometen a executar el contracte amb criteris d’equitat i transparència fiscal, per la qual cosa els ingressos o beneficis procedents d’aquest contracte públic han de ser íntegrament declarats i tributats d’acord amb la legislació fiscal vigent, sense que en cap cas es puguin utilitzar domicilis fiscals inclosos en algun país de la llista de paradisos fiscals establerta per l’OCD o la Comissió Europea, bé sigui de forma directa o a través de les empreses filials.»

«L’adjudicatari i, si escau, els subcontractistes estan obligats a presentar una declaració responsable en la qual es comprometin a complir rigorosament la legislació tributària, laboral i de seguretat social, i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.»

Clàusules per al foment de la petita i mitjana empresa

«En cas de subcontractació, l’empresa o empreses adjudicatàries han de subcontractar la prestació accessòria “x” amb petites i mitjanes empreses.»

«El contractista ha d’acreditar el compromís amb el subcontractista de pagament en un termini, que no pot ser superior al termini efectiu de pagament per part de l’Administració.»

Clàusules alimentàries

«xxx productes agroalimentaris o un x% dels productes alimentaris que formin part de la prestació seran frescos.»

«El xx% de fruites, verdures i hortalisses que formin part de la prestació seran de temporada / de producció ecològica / de producció integrada.»

Clàusules d’accesibilitat

Exemple:

«Els mitjans de comunicació, el disseny dels elements instrumentals i la implantació dels tràmits procedimentals emprats per l’empresa contractista en l’execució del contracte han de realitzar-se tenint en compte criteris d’accessibilitat universal i de disseny per a tots.»

Clàusules de formació dels treballadors

Exemple:

“L’empresa contractista ha d’organitzar accions de formació professional en el lloc de treball que millorin l’ocupació i l’adaptabilitat de les persones, així com les seves capacitats i la seva qualificació. “

Clàusules de conciliació laboral, personal i familiar

Exemple:

L’empresa contractista i, si escau, la subcontractista, ha d’establir mesures que afavoreixin la conciliació de la vida personal i/o familiar de les persones treballadores adscrites a l’execució d’aquest contracte.

Clàusules de millora de les condiciones laborals

Clàusules de protecció dels Drets humans

Exemple:

“El compliment i la promoció dels drets humans previstos en els tractats subscrits per l’Estat i en altres disposicions d’aplicació tant a nivell nacional com internacional. L’empresa adjudicatària ha d’acceptar que els serveis de l’entitat contractant puguin realitzar les comprovacions necessàries per verificar aquest compliment. En especial, l’empresa adjudicatària ha de col·laborar activament amb la persona responsable del contracte a l’hora d’acreditar el compliment d’aquestes obligacions.

Per acreditar l’anterior obligació, l’empresa adjudicatària ha de signar una declaració responsable sota la seva responsabilitat.

Aquestes obligacions són exigides igualment a totes les empreses subcontractistes que participin en l’execució del contracte.

Clàusules mediambientals

Exemple:

“Podran assenyalar-se requeriments mediambientals com a condició d’execució del contracte vinculant a l’empresa adjudicatària a executar el contracte d’una determinada manera: utilitzar energies renovables, utilització de productes lliures de tòxics, formació, etc.”

“L’acompliment de la normativa de gestió de residus d’acord amb l’establert per l’agència de residus de Catalunya.”

Clàusules lingüístiques

Exemples:

«Que en les relacions, les actuacions, la documentació i els instruments de comunicació entre l’empresa contractista i les persones destinatàries es faci servir el català.»

En els contractes de subministraments es podrà incloure, a més a més, la clàusula següent:

«En particular, l’empresa contractista ha d’utilitzar, almenys, la llengua catalana en l’etiquetatge, l’embalatge, la documentació tècnica, els manuals d’instrucció i en la descripció d’altres característiques singulars dels béns i productes, d’acord amb el que es determina en el plec de prescripcions tècniques particulars. Per tant, conjuntament amb el lliurament dels béns objecte d’aquest contracte, l’empresa contractista ha de lliurar els manuals corresponents, així com tota la documentació tècnica necessària perquè funcioni, almenys, en llengua catalana.»

Servei de Contractació Administrativa i Compres

Març de 2021